Wesley Snipes

De Wesley Snipes, gebuer den 31. Juli 1962 zu Orlando a Florida, ass en US-amerikanesche Schauspiller. Hien ass warscheinlech am meeschte bekannt ginn duerch seng Roll als Vampirkiller an der Blade Filmtrilogie.

De Wesley Snipes ass am Süde vun der New Yorker Bronx, bei senger Mamm, opgewuess. An der High School of performing Arts, New York, huet hien Danz, Gesang a Schauspillerei geléiert. An der State University of New York huet hien nieft Ekonomie och Theaterkonscht geléiert. An dëser Klass waren nëmme véier Afro-amerikaner.

An e puer Filmer hat hie kleng Niewerollen, huet bei verschiddene Bünestécker um Broadway matgespillt, konnt awer sechs Joer net dovu liewen. Nodeem hien dem Malcolm X seng Biographie gelies huet, ass hien zum Islam gewiesselt.

Eréischt no enger Roll als Gang-leader am Michael Jackson sengem Museksvideo Bad, ass hien als Schauspiller opgefall a krut seng éischt grouss Filmroll am Film Major League. De Wesley Snipes leet sech net gär op ee Stil fest, an ass och zum Spike Lee sengem Liblingsschauspiller ginn. De Wesley Snipes gehéiert haut zu deene bekanntste Schauspiller vun Hollywood, an huet och scho Regie a verschiddene Filmer geféiert.

1997 huet de Wesley Snipes de Präis Coppa Volpi als beschten Haaptduersteller am Film One Night Stand kritt. Am Joer 1998 huet hien e Stär um Walk of Fame krut. Am selwechte Joer huet hie säin Éierendoktorat vun der SUNY/Purchase Universitéit iwwerreecht kritt.

Iwwer säi Privatliewen ass relativ wéineg bekannt. Vun 1985 bis 1990 war hie bestuet. Hien huet och ee Kand.

Wéinst senger ganz kierperbetounter Schauspillerei zielt hien zu de wéinege bekannte schwaarzen Actionstaren.

 Filmographie 

 Joer Engleschen Titel Däitschen Titel 1986  Wildcats  American Wildcats 1986  Streets of Gold  Streets of Gold 1989  Major League  Die Indianer von Cleveland 1990  King of New York  King of New York 1990  Mo' Better Blues  Mo' Better Blues 1991  New Jack City  New Jack City 1991  Jungle Fever  Jungle Fever 1992  White Men Can't Jump  Weiße Jungs bringen's nicht 1992  Waterdance  Waterdance 1992  Passenger 57  Passagier 57 1993  Boiling Point  Boiling Point 1993  Rising Sun  Die Wiege der Sonne 1993  Demolition Man  Demolition Man 1994  Sugar Hill  Sugar Hill 1994  Drop Zone  Drop Zone 1995  Money Train  Money Train 1995  To Wong Foo, Thanks for Everything, Julie Newmar  To Wong Foo 1996  The Fan  The Fan 1997  Murder at 1600  Mord im weißen Haus 1997  One Night Stand  One Night Stand 1998  U.S. Marshals  Auf der Jagd 1998  Down in the Delta  - 1998  Blade  Blade 2000  The Art of War  The Art of War 2002  Liberty Stands Still  Liberty Stands Still - Im Visier des Mörders 2002  Blade II  Blade II 2002  Undisputed  Undisputed - Sieg ohne Ruhm 2004  Unstoppable  - 2004  Blade: Trinity  Blade - Trinity2005  7 Seconds  7 Sekunden 2005  John Doe  2005  Chaos  2005  The Marksman  Zielgenau  2006 The Detonator  Brennender Stahl  2006  Hard Luck  2007  The Contractor  Doppeltes Spiel  2008  The Art of War II: Betrayal The Art of War II: Der Verrat 2010  Brooklyn's Finest  Gesetz der Straße  2010  Game of Death  2012  Gallowwalkers  2014  The Expendables 3 

 Um Spaweck 

Kategorie:US-amerikanesch Filmschauspiller
Kategorie:Gebuer 1962
Kategorie:Hollywood Walk of Fame
Kategorie:Coppa Volpi fir de beschte Schauspiller